
Visiem pretendentiem

Par publisko iepirkumu ar identifikācijas Nr. JNP 2026/74

Jēkabpils novada pašvaldības iepirkuma komisija ir saņēmusi piegādātāja jautājumus par publiskā iepirkuma– “Pacēlāja piegāde un uzstādīšana Pils rajons 215, Jēkabpilī, Jēkabpils novadā” (Identifikācijas Nr. JNP 2026/74) nolikumu, un sniedz atbildes: 

Jautājums nr.1: Jums ir norādīts piedziņas mehānisms – ķēde. Dubulta ķēžu sistēma, viena ķēde dublē otru. Jautājums: uz doto brīdi tirgū ir dažādi piedziņas mehānismi (piem.zobstienis, trose utt.) Kāpēc norādītā tieši šīs piedziņas mehānism? Visi parējie ir efektīvi pacēlāja darbībai un saskaņā ar Mašīnas direktīvu nekur nav minēts kāds tieši nepieciešams. Galvenais ka viņi veic savu funkciju. 
Atbilde nr.1: Piedziņas mehānisms ir noteikts, ņemot vērā konkrētā objekta tehniskos un ekspluatācijas apstākļus, kā arī drošības un uzticamības prasības ilgtermiņā.
Iepirkuma dokumentācija nenosaka mērķi ierobežot konkurenci vai konkrētu ražotāju, un piedāvājumi ar ekvivalentiem risinājumiem (t.sk. zobstieņa, troses vai citiem piedziņas veidiem) var tikt iesniegti, ja tie nodrošina:
· līdzvērtīgu vai augstāku drošības līmeni, 
· atbilstību piemērojamajiem standartiem (t.sk. Mašīnu direktīvai un EN normām), 
· identisku vai labāku funkcionalitāti un ekspluatācijas drošumu. 

Jautājums nr.2: Jums ir norādīts kustības ātrums ~0,11 m/s.
Jautājums: Kā Jūs noteicās šo ātrumu? Pēc Mašīnas direktīvas prasībām ātrumam jābūt ne lielākam ka 0,15 m/s.
Atbilde nr.2: Norādītais kustības ātrums ir definēts, ņemot vērā lietošanas drošību, komfortu un pacēlāja izmantošanu publiskā vidē, kur prioritāte ir lēna un stabila kustība personu ar ierobežotām kustību spējām pārvietošanai.
Vienlaikus tiek apstiprināts, ka pacēlāja kustības ātrums nedrīkst pārsniegt 0,15 m/s, saskaņā ar piemērojamiem normatīvajiem aktiem un Mašīnu direktīvas prasībām.
Tādējādi tiek pieļauti risinājumi, kas atbilst normatīvajam maksimālajam ātrumam un nodrošina ekvivalentu funkcionalitāti.



Jautājums nr.3: Jums ir norādīta nesaliekama platforma. Jautājums: Kāpēc neapsvērt saliekamo platformu? 
Atbilde nr.3: Prasība par nesaliekamu platformu noteikta, ņemot vērā objekta paredzēto intensīvo lietojumu un nepieciešamību nodrošināt:
· maksimālu ekspluatācijas vienkāršību, 
· samazinātu bojājumu risku, 
· nepārtrauktu pieejamību personām ar invaliditāti, 
· mazāku ekspluatācijas atkarību no manuālām darbībām. 
Vienlaikus, ja pretendenta piedāvātais saliekamās platformas risinājums nodrošina līdzvērtīgu funkcionalitāti, drošību un atbilstību normatīvajām prasībām, tas var tikt izvērtēts kā ekvivalents risinājums.

Jautājums nr.4: Jums ir norādīta platforma 950 x 1100 mm. Jautājums: No kurienes šitais izmērs. Pēc foto no kāpnēm līdz tambura durvīm ir 93 cm. Jebkurā gadījuma jādemontē tambura durvis. Tikai tad var noteiks maksimāli pielāgojamo platformu. 
Atbilde nr.4: Platformas minimālie izmēri ir noteikti, balstoties uz:
· esošās vides ierobežojumiem objektā, 
· ratiņkrēslu manevrēšanas prasībām, 
· drošas iekāpšanas un izkāpšanas nodrošināšanu. 
Vienlaikus iepirkuma mērķis nav ierobežot tehniskos risinājumus, un pretendenti var piedāvāt risinājumus, kas nodrošina ekvivalentu vai lielāku platformas izmēru, ievērojot objekta tehniskās iespējas un normatīvo prasību ievērošanu.

